მართლმადიდებელი კოპტები არჩევნებს სკეპტიკურად უყურებენ
გასულ თვეში კოპტების მიერ გამართული მარშის სასტიკი დარბევის გამო 25 ადამიანი დაიღუპა
Egypt Coptics.1681383.11.28.11.MK ქაიროს ამ ნაწილს ნაგვის ქალაქს უწოდებენ. ეგვიპტის დედაქალაქის მილიონობით მაცხოვრებლის ნაგავი ქაიროს აღმოსავლეთ გარეუბანში იყრის თავს. სწორედ აქ ცხოვრებენ მართლმადიდებელი კოპტები. მათი დიდი ნაწილი ნაგვის გადარჩევით ირჩენს თავს. მთის წვერზე, ამ სიღატაკის და უბადრუკობის თავზე კოპტების რწმენის სიმბოლოა აღმართული - ყველაზე დიდი ქრისტიანული ტაძარი მთელს ახლო აღმოსავლეთში. ქრისტიანების ღრმა რწმენით ეგვიპტემ თავის დროზე პატარა იესო და მისი ოჯახის წევრები შეიფარა. მოგვიანებით კი ეს ადგილი ისლამური უმრავლესობის სამშობლო გახდა. და ამ ფაქტს, როგორც ეგვიპტელი ქრისტიანები ამბობენ, მათ ხშირად ახსენებენ. საიდი ამბობს, რომ კოპტები აქ დისკრიმინირებულები არიან და ჟურნალისტებს სთხოვს მისი გვარი არ გაამხილონ. - წუხს საიდი. დისკრიმინაცია მუბარაქის მთავრობის მიერ ინსტიტუციონალურად იყო გამყარებული. ეკლესიების მშენებლობა და სარწმუნოების გამოცვლა კანონით იკრძალებოდა. ახლანდელი სამხედრო ხელისუფლების პირობებშიც არაფერი შეცვლილა, აღნიშნავს საიდი და დასძენს, რომ გასულ თვეში კოპტების მიერ გამართული მარშის სასტიკი დარბევის გამო მათ 25 ადამიანი დაეღუპათ. ეგვიპტელი ქრისტიანები შიშობენ, რომ მდგომარეობა შეიძლება მეტად გაუარესდეს. ამ კვირას დაწყებული არჩევნები ისლამისტურ პარტიებს მოიყვანს სათავეში, მათ შორის კონსერვატორ სალაფისტებს. გვესაუბრება გარეუბნის ბინადარი - მედჰა საადი: ამბობს მედჰა. მართალია სალაფის მიმდინარეობით შთაგონებული ძალადობა უკანასკნელი რამდენიმე თვის მანძილზე ეგვიპტური გაზეთების მთავარი თემა გახდა, ექსპერტები თვლიან, რომ მათ მიმართ ფართოდ გავრცელებული შიში მაინც გადაჭარბებულია. პოლიტოლოგ რენია ელ-მალკს მიაჩნია, რომ ახალ პარლამენტში გამარჯვებას ზომიერი ისლამის მიმდევრები მოიპოვებენ: - აღნიშნავს ექსპერტი. ხელისუფლებაში ექსტრემისტები რომც მოვიდნენ, ჩვენ აქედან არსად წამსვლელები არ ვართ, ამბობენ მართლმადიდებელი კოპტები. ადელ გად ელ-რაბი, რომელიც ნაგვის გადარჩევით ირჩენს თავს, ამბობს, რომ მათ ღმერთი დაიცავს და მისი წასვლა ნაგვის ქალაქიდან მხოლოდ საუკუნო განსასვენებელში მოხდება. ნაგვის მთებზე მცხოვრები მართლმადიდებელი კოპტები ეგვიპტეში უღარიბესნი არიან, მაგრამ, როგორც თვითონ ამბობენ, მათი სახლი ქრისტიანული რწმენის მწვერვალზე მდებარეობს.